काली बाड़ी छिंदवाड़ा
काली बाड़ी (बांग्ला : কালীবাড়ি = काली मंदिर), मध्य प्रदेश के छिंदवाड़ा शहर में स्थित देवी काली को समर्पित एक मंदिर है। इसकी स्थापना 1995 में हुई थी। मंदिर की वास्तुशैली कोलकाता के पास स्थित प्रसिद्ध दक्षिणेश्वर काली मंदिर के जैसी है। अपनी अनूठी वास्तुकला के लिए समूचे मध्य भारत मे यह मंदिर प्रसिद्ध है। वर्त्तमान समय में, यह मंदिर मध्य भारत के प्रमुख पर्यटनस्थलों में से एक है, तथा देवी मां काली के श्रद्धालुओं हेतु एक पवित्र तीर्थस्थल के समान महत्व रखता है।